Oos-Rand-seun glo by park ontvoer | Maroela Media
Die polisie is steeds op soek na 'n sesjarige seun wat verlede week in Katlehong aan die Oos-Rand verdwyn het.
Kagiso Mokwena het op 9 Januarie omstreeks 12:00 verdwyn terwyl hy vermoedelik saam met maats in 'n park gespeel het.
"Daar word beweer dat 'n onbekende vrou hom op sy naam geroep het terwyl die kinders gespeel het," het kapt. Augustinah Selepe, polisiewoordvoerder, gesê. "Sy het aangebied om vir die kinders suigstokkies te koop. Sy het vir die maats geld gegee, waarna sy saam met Mokwena weggestap het."